Д О Г О В О Р   № 42
Днес,  05. 12. 2019 г. в град Бургас, между:

1. ТП “Държавно ловно стопанство Ропотамо” към “Югоизточно Държавно Предприятие” ДП – гр. Сливен,  със седалище и адрес на управление: гр. Бургас, ж.к. Изгрев, адм.сграда №170, представлявано от инж. Борислав Цвятков, в качеството му на директор и заличено, чл.2 ЗЗЛД в качеството и на гл. счетоводител, с БУЛСТАТ: 2016176540222 -наричано за краткост ВЪЗЛОЖИТЕЛ от една страна

и 

2«Компютър маркет»ЕООД, ЕИК 200823637, със седалище и адрес на управление: гр. София, район Младост, ул.“Самоковско шосе“№1, представлявано от Неделчо Николов в качеството му на управител, наричано за краткост по-долу ИЗПЪЛНИТЕЛ от друга страна, във връзка с  Решение № 145/25. 11. 2019год.на Директора на ТП“ДЛС Ропотамо“ за определяне на изпълнител на обществена поръчка по реда на ЗОП,  се сключи настоящият договор за следното:
І. Предмет, МЯСТО и срок за ИЗПЪЛНЕНИЕ на договора


Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да изпълни обществена поръчка за доставка с предмет: Доставка чрез закупуване и монтаж на монитори към компютърните системи за нуждите на ТП“ДЛС Ропотамо“, в съответствие с Техническа спесификация, Предложение за изпълнение на поръчката и Ценово предложение, неразделна част от настоящия договор, срещу което ВЪЗЛОЖИТЕЛЯТ се задължава да му плати възнаграждение в размер, по начин и в срокове, определени в раздел ІІ от настоящия договор.

(2) Дейностите, предмет на настоящата обществена поръчка, включват Доставка чрез покупка и монтаж на 8 (осем) броя монитори за компютърни системи за нуждите на ТП ДЛС Ропотамо;

(3).Обучение на персонала на Възложителя за работа с мониторите и многофункционалното устройство;
4.Гаранционно обслужване на доставените стоки съобразно гаранцията на производителя за мониторите : 24месеца съобразно предписанията на производителя.

Чл. 2. Мястото на изпълнение на услугата e: Административната сграда на ТП ДЛС Ропотамо, намираща се в гр. Бургас, ж.к. Изгрев, адм.сграда №170

Чл. 3. (1) Настоящият договор влиза в сила от датата на подписването му от двете страни. 


(2) Срокът на действие на договора, т.е. срока за доставката и монтажа на стоките е не повече от 30 календарни дни, считани от датата на сключване на договора.  

ІІ. Цени, фактуриране, плащане

Чл. 4. Общата цена за изпълнение на договора съгласно Ценовото предложение на ИЗПЪЛНИТЕЛЯ неразделна част от настоящия договор, е в размер на 1568лв./хиляда петстотин шестдесет и осем лева/ без ДДС.

Чл. 5. (1) ИЗПЪЛНИТЕЛЯТ представя на ВЪЗЛОЖИТЕЛЯ за плащане фактури, отговарящи на изискванията на Закона за счетоводството;



(2) Плащанията по настоящия договор ще се извършват от ТП ДЛС „Ропотамо”.

Чл. 6. ВЪЗЛОЖИТЕЛЯТ изплаща на ИЗПЪЛНИТЕЛЯ представената му фактура по посочена от него банкова сметка:

	Наименование на обслужващата банка
	Д банк онлайн ФЦ Бургас

	IBAN
	BG61DEMI92401000136681

	BIC код на банката
	DEMIBGSF



Чл. 7. Цената на всяка доставена стока се превежда на ИЗПЪЛНИТЕЛЯ в срок от 30 календарни дни, след доставката и монтажа й и след издаването на фактура. Авансово плащане по договора не се предвижда.

ІІІ. ПРАВА И ЗАДЪЛЖЕНИЯ НА СТРАНИТЕ

А/ на ИЗПЪЛНИТЕЛЯ

Чл. 8. (1) ИЗПЪЛНИТЕЛЯТ е длъжен:

1. Да извършва коректно и професионално дейностите, посочени в чл.1 ал.2 от настоящия договор, в уговорените срокове.
2. Да уведомява ВЪЗЛОЖИТЕЛЯ за възникнали проблеми при изпълнението на договора за обществената поръчка и за предприетите мерки за тяхното разрешаване.

3. Да транспортира за своя сметка подлежащата на доставка офис техника ;
· Да осигури гаранционно обслужване на доставената техника за своя сметка за срок от 24месеца за доставените монитори.
4. В случай на невъзможност за отстраняване на повреди и/или дефекти по доставената техника, в срока на гаранционната поддръжка, да я замени с идентична, в срок от 7 работни дни.
5. Да пази доброто име на ВЪЗЛОЖИТЕЛЯ и по никакъв начин – с действия, думи или бездействия, да не уронва неговия престиж.



(2) ИЗПЪЛНИТЕЛЯТ носи отговорност за качеството на извършените от него услуги.

Чл. 9. ИЗПЪЛНИТЕЛЯТ има право:

1. Да иска от ВЪЗЛОЖИТЕЛЯ необходимото съдействие за осъществяване на доставките в уговорения срок.

2. Да получи от ВЪЗЛОЖИТЕЛЯ съответното възнаграждение за извършените доставки при условията и в срока съгласно раздел ІІ от настоящия договор.
Б/ на ВЪЗЛОЖИТЕЛЯ


Чл. 10. ВЪЗЛОЖИТЕЛЯТ е длъжен:

1. Да окаже необходимото съдействие на ИЗПЪЛНИТЕЛЯ за изпълнение на договора.

2. Да приема от ИЗПЪЛНИТЕЛЯ всички доставки, отговарящи на изискванията на настоящия договор.

3. Да заплати на ИЗПЪЛНИТЕЛЯ съответното възнаграждение за изпълнената доставка при условията и в срока съгласно раздел ІІ от настоящия договор.
4. Писмено да уведоми Изпълнителя за настъпила повреда и/ или дефект по доставената техника, в срок от 3 работни от настъпването на събитието. Настоящата клауза е валидна за срока на гаранционното обслужване.
Чл. 11. ВЪЗЛОЖИТЕЛЯТ има право:

1. В срока и съгласно условията на настоящия договор лично или чрез упълномощен свой представител да осъществи контрол върху качеството на извършените доставки.

2. Когато ИЗПЪЛНИТЕЛЯТ се е отклонил от изискванията за изпълнението на доставките по настоящия договор, да  откаже да заплати съответното възнаграждение, докато ИЗПЪЛНИТЕЛЯТ не изпълни своите задължения съгласно договора.
3. Да изиска от Изпълнителя замяна на доставената техника, в случай на настъпване на неотстранима повреда и/или дефект по време на гаранционното обслужване. Замяната е за сметка на ИЗПЪЛНИТЕЛЯ.
IV. ГАРАНЦИЯ ЗА ИЗПЪЛНЕНИЕ НА ДОГОВОРА.НЕУСТОЙКИ

Чл.12. (1) Гаранцията за изпълнение на договора - парична или безусловна и неотменима банкова гаранция или застраховка, която обезпечава изпълнението чрез покритие на отговорността на изпълнителя, е в размер на 5 (пет) % от стойността по чл. 4 без ДДС в размер на 78лв./седемдесет и осем лева/.
(2) Гаранцията под формата на парична гаранция се представя по сметката на ВЪЗЛОЖИТЕЛЯ “ЦКБ” АД,  клон Черно море,  IBAN: BG84CECB979010E9676200, BIC: CECBBGSF, 
(3) Обслужването на банковата  гаранция за изпълнение, таксите и други плащания по нея, банковите преводи, комисионните, както и поддържането на банковата гаранция за изпълнение на целия  период на действие, са за сметка на ИЗПЪЛНИТЕЛЯ.

(4) В случай, че банката, издала гаранцията за изпълнение на договора, е обявена в несъстоятелност, изпадне в неплатежоспособност, свръхзадлъжнялост, отнеме й се лиценза или откаже да заплати определената от ВЪЗЛОЖИТЕЛЯ сума, ВЪЗЛОЖИТЕЛЯТ има право да поиска, а ИЗПЪЛНИТЕЛЯТ е длъжен да предостави в срок от 5 (пет) работни дни от направеното искане съответната заместваща гаранция за изпълнение на договора.

(5) ИЗПЪЛНИТЕЛЯТ е длъжен да поддържа валидността на банковата гаранция за изпълнение/застраховката в срок 30 дни след изтичане на срока на договора по чл. 3, ал.2. Ако в банковата гаранция за изпълнение/застраховката е посочена дата, като срок на валидност и този срок изтича преди срока на договора по чл. 3, ал.2,  ИЗПЪЛНИТЕЛЯТ е длъжен, до 10 дни преди посочената дата, да представи банкова гаранция/застраховка с удължена валидност, съгласно ал.1.

(6) В случай, че ИЗПЪЛНИТЕЛЯТ не удължи валидността на банковата гаранция/застраховката, съгласно ал.1, ВЪЗЛОЖИТЕЛЯТ има право да отправи към банката/застрахователя писмено искане за плащане в полза на ВЪЗЛОЖИТЕЛЯ или да прихване стойността на гаранцията от сумата за плащане и да задържи гаранцията за изпълнение под формата на паричен депозит.
(7) Гаранцията за изпълнение служи за обезпечаване на вземанията на ВЪЗЛОЖИТЕЛЯ срещу ИЗПЪЛНИТЕЛЯ за обезщетяване на вреди и загуби, причинени от неизпълнение или неточно /лошо/ изпълнение на задълженията на ИЗПЪЛНИТЕЛЯ по договора.
(8) ВЪЗЛОЖИТЕЛЯТ има право да усвои изцяло или част от гаранцията за изпълнение на договора при неизпълнение на клаузите на настоящия договор или при изпълнение разминаващо се с предложението за изпълнение на поръчката и ценовото предложение дадени от страна на ИЗПЪЛНИТЕЛЯ по договора.
(9) При едностранно прекратяване на договора от ВЪЗЛОЖИТЕЛЯ, поради виновно неизпълнение на задължения на ИЗПЪЛНИТЕЛЯ по договора, сумата от гаранцията за изпълнение на договора се усвоява изцяло, като обезщетение за прекратяване на Договора;
(10) Гаранцията за изпълнение се освобождава от ВЪЗЛОЖИТЕЛЯ в срок до 30 (тридесет) дни след изтичане срока на настоящия договор. 
(11) Възложителят не дължи лихви върху внесената от ИЗПЪЛНИТЕЛЯТ гаранция за изпълнение. 
(12) Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване при съда. При решаване на спора полза на ВЪЗЛОЖИТЕЛЯ той може да пристъпи към усвояване на гаранцията за изпълнение.
IV. ОТГОВОРНОСТИ И САНКЦИИ.

Чл. 13. Всяка от страните отговаря за изпълнението на поетите от нея задължения и при неизпълнението им дължи на другата страна обезщетение, съгласно действащото гражданско и търговско законодателство на Република България.

Чл. 14. (1) Когато неизпълнението на задълженията на страната се дължи на непреодолима сила (съгласно дефиницията на чл. 306 от Търговския закон), страните не носят  отговорност за своето неизпълнение. 

(2) При наличие на обстоятелства на непреодолима сила, двете страни се задължават взаимно писмено да се уведомяват във възможно най-кратки срокове, но не по късно от 24 (двадесет и четири) часа от възникването, за началото на обстоятелствата, както и да положат всички необходими усилия за намаляването или предотвратяването на вредите и последствията от тези обстоятелства. 

(3) Потвърждаването на обстоятелствата на непреодолимата сила се извършва със сертификат издаден от Българска търговско – промишлена палата в срок до 14 (четиринадесет) дни от началото на непреодолимата сила. 

(4) В случай, че страната, позоваваща се на непреодолима сила, не изпрати уведомление в срока по ал. 2 или не потвърди обстоятелството по ал. 3, същата губи право да се позовава на непреодолима сила. 

V. Прекратяване на договора

Чл.15. Действието на този договор се прекратява:

1. По взаимно писмено съгласие между страните, изразено в писмена форма.

2. При настъпване на обективна невъзможност за изпълнение на възложената работа, без ВЪЗЛОЖИТЕЛЯ да дължи неустойки.
3. При виновно неизпълнение на задължения по договора от страна на ИЗПЪЛНИТЕЛЯ с 10-дневно предизвестие. В този случай ВЪЗЛОЖИТЕЛЯТ има право да задържи внесената гаранция;
4. При изтичане срока на договора и с изпълнение на задълженията по него.
Чл.16. Договорът се прекратява, когато са настъпили съществени промени във финансирането на обществената поръчка – предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати, с писмено уведомление от ВЪЗЛОЖИТЕЛЯ отправено до ИЗПЪЛНИТЕЛЯ, веднага след настъпване на обстоятелствата.

Чл.17. (1) ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

1. забави изпълнението на някое от задълженията си по договора с повече от  (пет) работни дни;

2. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

3. смени декларирания в офертата си подизпълнител/подизпълнители и/или включи подизпълнител по време на изпълнение на договора без да са налице обстоятелствата по чл. 66, ал. 11 от ЗОП;

4. бъде обявен в несъстоятелност или когато е в производство по несъстоятелност или ликвидация. 

5. на основание чл. 5, ал. 1, т. 3, б. „б“ от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, когато се установи, че въз основа на неверни данни ИЗПЪЛНИТЕЛЯТ е приложил изключението по чл. 4 от същия закон. В този случай ВЪЗЛОЖИТЕЛЯТ не дължи връщане на гаранцията за изпълнение и  заплащане на извършените работи, а получените плащания подлежат на незабавно възстановяване от ИЗПЪЛНИТЕЛЯ ведно със законната лихва. В случай че обществената поръчка е изпълнена ИЗПЪЛНИТЕЛЯТ трябва да възстанови всички получени суми ведно със законната лихва, като ВЪЗЛОЖИТЕЛЯТ не дължи компенсации и обезщетения;

(2) ВЪЗЛОЖИТЕЛЯТ може да прекрати договора едностранно с 10 (десет) дневно писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършената от страна на ИЗПЪЛНИТЕЛЯ част от договора. 

(3) ВЪЗЛОЖИТЕЛЯТ има право да прекрати договора с 10 дневно предизвестие  при възникване на обстоятелствата по чл. 118, ал. 1, т. 1 от ЗОП.

(4) ВЪЗЛОЖИТЕЛЯТ има право да прекрати без предизвестие договора за обществена поръчка при възникване на обстоятелствата по чл. 118, ал. 1, т. 2 или 3 от ЗОП във връзка с чл. 73, т. 1 от ППЗОП.

(5) При прекратяване на договора на някое от основанията по чл. 118, ал. 1, т. 2 и 3 от ЗОП ВЪЗЛОЖИТЕЛЯТ не дължи обезщетение за претърпените вреди от прекратяването на договора.


Чл. 18. Ако ИЗПЪЛНИТЕЛЯТ наруши която и да е от клаузите на договора, ВЪЗЛОЖИТЕЛЯТ може да прекрати едностранно неговото действие и да претендира за заплащане на обезщетение в размер на до 20% от стойността на договора.


Чл.19. ВЪЗЛОЖИТЕЛЯТ може да прекрати настоящия договор, ако в резултат на обстоятелства, възникнали след сключването му, не е в състояние да изпълни своите задължения. 

Чл.20. ИЗПЪЛНИТЕЛЯТ може да прекрати едностранно настоящия договор , в случай, че ВЪЗЛОЖИТЕЛЯ не изпълни ангажимента си за заплащане на дължимото възнаграждение повече от 60 дни от представяне на данъчна фактура. В този случай възложителят няма право на обезщетение.
VІI. НЕПРЕОДОЛИМА СИЛА.


Чл. 21. (1) Страните се освобождават от отговорност за неизпълнение на задълженията си, когато невъзможността за изпълнение на договора се дължи на непреодолима сила, продължила повече от 10 /десет/ дни. Никоя от страните не може да се позовава на непреодолима сила, ако е била в забава и не е информирала другата страна за възникването й.


(2) Страната, засегната от непреодолима сила, е длъжна да предприеме всички необходими мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.


(3) Докато трае непреодолимата сила, изпълнението на задължението се спира.


(4) Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.


(5) Липсата на парични средства не представлява непреодолима сила.


(6) В случай на непреодолима сила, ВЪЗЛОЖИТЕЛЯТ ще заплати на ИЗПЪЛНИТЕЛЯ само стойността на извършените и приети към момента на установяване на преодолимата сила услуги.
VІII. ЗАКЛЮЧИТЕЛНИ РАЗПОРЕДБИ


Чл. 22. Всяка от страните по този договор се задължава да не разпространява информация за другата страна, станала известна при или по повод изпълнението на този договор.

Чл. 23. Промяна в адреса или банковата сметка на страните се извършва по силата на уведомително писмо, изпратено от едната до другата страна.


Чл. 24. В случай на предявени претенции, възникнали противоречия или спорове по или във връзка с настоящия договор, или неговото нарушаване, се прилага следната процедура за уреждането им:

1. Засегнатата страна се задължава незабавно да уведоми писмено другата страна за естеството на предявяваната претенция, възникнало противоречие или спор, не по-късно от седем дни от момента на възникването.

2. При получаване на уведомлението по предходната точка, представителите на страните се задължават да започнат консултации с цел постигане разрешение на претенцията, възникналото противоречие или спор, по взаимно съгласие, без да се стига до прекъсване в хода на изпълнението на дейностите.


Чл. 25. За всеки спор относно съществуването и действието на сключения договор или във връзка с неговото нарушаване, включително спорове и разногласия, относно действителността, тълкуването, прекратяването, изпълнението или неизпълнението му, както и за всички въпроси неуредени в този договор се прилага българското гражданско и търговско право, като страните уреждат отношенията си чрез споразумение. При непостигане на съгласие спорът се отнася за решаване пред компетентния съд.

Чл. 26. Изменения и допълнения на настоящия договор се извършват само при спазване на разпоредбите на Закона за обществените поръчки.


Чл. 27 Нищожността на никоя клауза от настоящия договор, която бъде обявена за противоречаща на приложимия закон, няма да направи невалидна никоя друга негова клауза или договора като цяло.


Чл. 28. Адресите за кореспонденция между страните по настоящия договор са както следва:


(1) За Възложителя: ТП ДЪРЖАВНО ЛОВНО СТОПАНСТВО “РОПОТАМО”, гр. Бургас, ж.к. Изгрев, адм.сграда №170, п.к.9, тел./факс: 056 521006, ел.поща: dlsropotamo@uidp-sliven.com

(2) За Изпълнителя: гр. Бургас, пл.“Царина Йоанна“11-13
Чл.37. За случаи, неуредени с разпоредбите на настоящия договор, се прилагат разпоредбите на действащото законодателство на Република България.

Чл.38. Нищожността на някоя клауза от настоящия договор не прави невалидна никоя друга негова клауза или Договора като цяло.

Настоящият договор се изготви в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.


Неразделна част от настоящия договор са следните приложения:


Техническа спецификация

Предложение за изпълнение на поръчката.

Ценово предложение.

ВЪЗЛОЖИТЕЛ:




ИЗПЪЛНИТЕЛ: 

Директор ТП ДЛС

1. (заличено, чл.2 ЗЗЛД



1. (заличено, чл.2 ЗЗЛД
      (инж. Б. Цвятков)



                        (Н. Николов)
2. (заличено, чл.2 ЗЗЛД
    Гл.счетоводител     

3. (заличено, чл.2 ЗЗЛД
    Юрисконсулт     

